જિંદગીથી દુઃખી રહેતી કોઈ પણ વ્યક્તિ માટે રાજા મહેન્દ્ર પ્રતાપનું જીવન ખૂબ જ પ્રેરણાદાયક બની રહેશે. રાજા ફક્ત નામથી જ નહીં, પરંતુ દિલથી પણ રાજા જ છે. શારીરિક રીતે અક્ષમ હોવા છતા પણ રાજા મહેન્દ્ર પ્રતાપે જીવનમાં ક્યારેય કોઇની પાસેથી મદદ નથી લીધી, રાજા પોતાનું બધું જ કામ જાતે જ કરે છે એટલું જ નહીં, તેઓ ઓએનજીસી જેવી કંપનીમાં ફાઇનાન્સ મેનેજરની પોસ્ટ શોભાવે છે. મહિને લાખ રૂપિયા કરતાં પણ વધુનું સેલેરી પેકેજ મેળવતા રાજાએ જીવનમાં ખૂબ સંઘર્ષ કર્યો છે.